連詩雅（Shiga）佗B踏入第27周，昨天（4.30）她在Ig貼出做gym照片，懷孕的Shiga得天獨厚，手腳依然纖幼，若只看她的背面，完全不似懷孕逾7個月，而她拍側面照時，除了腹部隆起外，其餘部位仍偏瘦，她寫道：「孕媽媽都要適當鍛鍊肌肉。」
至於懷有第3胎的吳日言（Yan）則卸貨在即，懷孕37周的Yan在社交平台貼出美麗孕照：「講啲嘢俾你聽，我細個嘅時候已經好想組識家庭並生兒育女，想好好培育下一代，做個好媽咪。入行後，收埋咗個男朋友10幾年，最後趕到高齡產婦年紀前生BB，
仲要唔知醜生到3個，一爆就爆咗三隻化骨龍，哈哈哈！人生真係奇妙...之後可能仲要一打三，做全職主婦，三寶媽媽。唔敢想像之後自己會又老又肥變醜樣，所以而家要影定啲靚相，等小朋友將來都知道媽媽索過，等老公記得我曾經瘦過。」